Oktoobri esimesel pühapäeval paotab Vikerraadio järjekordselt ust teadusmaailma ehk Laborisse.  Füüsika-aasta rubriigis räägib astrofüüsik Ene Ergma sellest, mis köidab tema eriala teadlasi praegu maailmakõiksuses kõige rohkem, eriti viimasel ajal laialdast tähelepanu pälvinud gammasähvatustest.  Tallinnas korraldati sel nädalal suur ülemaailmne arvutiteadlaste ühendkonverents, mille teemadeks olid programmikeelte disain ja realisatsioon ning programmeerimise ja  programmide sertifitseerimise tehnoloogiad. Labori mikrofoni ees on konverentsil osalenud teadlased Eugenio Moggi Genova Ülikoolist ja prantslane Olivier Danvy Arhusi Ülikoolist Taanist.  Tallinna ettevõtluspäeval näidati Tehnikaülikoolis meie ning Soome ja Rootsi tudengite ühistööna valminud uudset jalgratast ning tõeliselt hõrku kohvi pakkunud robotbaristat. Kuulame roboti juttu, vestleme TTÜ tootearenduse lektori Tauno Ottoga, noore leiutaja Raul Maripuuga ning noorte teadlaste juhendaja, Helsingi  Tehnoloogiaülikooli prorektori Kalevi Ekmaniga. Lisaks värskeid teadusuudiseid.  Saate on kokku seadnud Priit Ennet ja Mart Ummelas.  Laborit saab kuulata ka Vikerraadio audioarhiivist alates esmaspäeva hommikust lingilt http://www.er.ee/utoim/labor.ram. Kuulamiseks peab olema arvutis RealOne Player mida saab tõmmata aadressilt http://www.real.com/  Allikas: Vikerraadio